**აივ/შიდსის პრევენციისა და კონტროლის 2016-2018 წლების ეროვნული სტრატეგია**

ეროვნული სტრატეგიული გეგმაში აღწერილია აივ/შიდსის ეპიდემიაზე ეროვნული პასუხის მიღწევები და მისი ამჟამინდელი მდგომარეობა, განსაზღვრულია მომდევნო ფაზის (2016-2018) პრიორიტეტები, მიმოხილულია ინოვაციები აივ/შიდსის სერვისების მიწოდებაში, ხაზგასმულია რეგულირების გაუმჯობესების და ახალი პარტნიორობების ჩამოყალიბების საჭიროება, რაც შესაძლებელს გახდის, შენარჩუნდეს მიღწევები და ქვეყანამ გეზი აიღოს აივ/შიდსის გავრცელების კლებისაკენ.

გეგმაში წარმოდგენილია ეპიდემიაზე ეროვნული პასუხის მთავარი მიმართულებები, განხილულია კონკრეტული ღონისძიებები და დასახულია 2018 წლის ბოლოსთვის მისაღწევი სამიზნეები, რაცყველა დაინტერესებული მხარის ერთობლივ ძალისხმევას და შიდა და გარე წყაროებიდან ადეკვატური დაფინანსების უზრუნველყოფას საჭიროებს.

**ეროვნული სტრატეგიის მიზანი:**

2016-2018 წლების ეროვნული სტრატეგიის მთავარი მიზანია საქართველოში აივ ეპიდემიის შემცირება მაღალი რისკის ჯგუფებზე ფოკუსირებული გაძლიერებული ინტერვენციებით და აივ ინფიცირებულთა მკურნალობის გამოსავლის მნიშვნელოვანი გაუმჯობესებით.

გეგმის მიხედვით მთავრობის ვალდებულების გაძლიერება, სამოქალაქო საზოგადოების უფრო აქტიური ჩართულობა და პრევენციისა და ზრუნვის სერვისების უწყვეტი ჯაჭვის ოპტიმალური ინტეგრირება უზრუნველყოფს ეპიდემიაზე მძლავრ და მდგრად პასუხს ამ მიზნის მისაღწევად, ეროვნული სტრატეგიული გეგმის ძირითადი ამოცანები: **1. აივ პრევენცია და გამოვლენა:** მაღალი რისკის ჯგუფებისმოცვისა და პრევენციული ღონისძიებების ეფექტიანობის გაუმჯობესება, აივ ინფიცირების შემთხვევების დროული გამოვლენა და ინფიცირებულებისთვის შესაბამისი სერვისების მიწოდება;

**2. აივ ინფიცირებულების მკურნალობა და მოვლა:** აივ/შიდსის გამოსავლის გაუმჯობესება მკურნალობის, მოვლის და მხარდაჭერის ხარისხიან სერვისებზე საყოველთაო ხელმისაწვდომობის უზრუნველყოფის გზით;

**3. ლიდერობა და პოლიტიკის შემუშავება:** ეპიდემიაზე მძლავრი პასუხის მდგრადობის უზრუნველყოფა მთავრობის ვალდებულების გაზრდის, საკანონმდებლო და განხორციელების მხადრამჭერი გარემოს უზრუნველყოფის და სამოქალაქო საზოგადოების ფართო ჩართულობის გზით.